Daniel Craig

Daniel Wroughton CRAIG (naskiĝis la 2-an de marto 1968 en Chester, Anglio) estas brita aktoro. Li dum la lastaj jaroj konatiĝis aparte pro sia rolo de la fikcia agento James Bond.

 Biografio 
 Junaĝo 
Daniel Craig naskiĝis kiel filo de ŝtala laboristo kaj de arta instruistino. Post la divorciĝo de siaj gepatroj li kune kun sia pli aĝa fratino Lea vivis ĉe la patrino kaj ĉe duonpatro, la en Anglio konata artisto Max Blond. La patrino subtenis lian muzikan talenton, kaj krome li multe sportis.

En aĝo de 16 jaroj li translokiĝis al Londono, kie li aliĝis al la Nacia Junula Teatro (National Youth Theatre), en kiu ankaŭ jam aktoris lia James-Bond-antaŭulo Timothy Dalton). Li studis aktoran arton en la londona altlernejo Guildhall School of Music and Drama, en kiu ankaŭ interalie la aktoroj Ewan McGregor, Orlando Bloom kaj Joseph Fiennes finis siajn studojn. Sekvis teatraj aktoradoj.

 Filma kariero 
Sian filman karieron li komencis en 1992 per malĉefa rolo en la filma dramo The Power of One; pli grandan nacian konatecon li akiris en 1996 per ĉefa rolo en la naŭ-parta televida serieto Our Friends in the North ("niaj amikoj en la nordo"). Sekvis roloj en pli grandaj produktaĵoj kiel la filmoj Elizabeth (1998) kaj The Trench ("la tranĉeo", 1999), kiuj ankaŭ rezultigis internacian konatecon. Li sekve plenumis malĉefajn rolojn en pluraj komerce aŭ arte sukcesaj kinejaj filmoj kiel Lara Croft: Tomb Raider kaj Road to Perdition. En 2000 li en la berlina filma festivalo Berlinale ricevis la premion esti elstara eŭropa nova aktoro. Kvar jarojn poste en la filmo The Mother ("la patrino") aparte laŭdiĝis lia rolo de viro, kiu ekhavas aman rilaton al la patrino de sia koramikino, kaj nomumiĝis por kategorio de la Eŭropa Filma Premio.

Per la brita kineja filmo Layer Cake ("plurtavola kuko") li en 2004 havis grandan komercan sukceson. Sekvajare li aktoris judan agenton de la israela sekreta servo Mosad en la filmo Munkeno de Steven Spielberg. En 2006 kaj 2008 li plenumis la rolon de la tre sukcesa fikcia brita agento James Bond en la du aktualaj kinejaj filmoj Casino Royale (Reĝa Monludejo) kaj Quantum of Solace (Kvantumo da konsolo) el la filma serio, estante la posteulo de Pierce Brosnan kaj entute la sesa aktoro plenumanta la rolon de la agento. En la filmo "La Ora Kompaso" (The Golden Compass), unua parto de la filma trilogio His Dark Materials pri la samnoma romana trilogio de la verkisto Philip Pullman, li ludis la rolon de Lord Asriel. Tiun rolon en la kineja versio de la verko, prezentita en 2003 kaj 2004 en la Reĝa Nacia Teatrejo de Londono, cetere plenumis la James-Bond-antaŭulo Timothy Dalton.

En la filmigo de la romano "Mi, Lucifero" (I, Lucifer) de Glen Duncan li ludas la rolon de la falinta anĝelo Lucifero, flanke de la aktoro Ewan McGregor, ludanta la rolon de la brita verkisto Declan Gunn.

 Privata vivo 
De 1992 ĝis 1994 li estis la edzo de la skota aktorino Fiona Loudon, kaj en 1992 la paro ekhavis la filinon Ella. En la sekvaj sep jaroj li estis vivpartnero de la germana aktorino Heike Makatsch. Ekde 2005 li estas la edzo de la usona filmproduktistino Satsuki Mitchell.

Daniel Craig estas la prezidanto de la honora estraro de la neregistara organizaĵo „Stop Trafficking Of People“ (STOP), luktanta kontraŭ la komerco pri neleĝa vendado de homoj.

 Filmaro 
 Jaro  Titolo  Rolo 1992  The Power of One  Sergeant Jaapie Botha 1995  A Kid in King Arthur's Court  Master Kane 1997  Obsession  John McHale 1998  Love and Rage  James Lynchehaun 1998  Elizabeth  John Ballard 1999  The Trench  Sergeant Telford Winter 2000  Some Voices  Ray 2000  Hotel Splendide  Ronald Blanche 2000  I Dreamed of Africa  Declan Fielding 2001  Lara Croft: Tomb Raider  Alex West 2002  Ten Minutes Older: The Cello  Cecil Thomas 2002  Road to Perdition  Connor Rooney 2003  Sylvia  Ted Hughes 2003  The Mother  Darren 2004  Layer Cake  XXXX 2004  Enduring Love  Joe 2005  The Jacket  Rudy Mackenzie 2005  Fateless  American Soldier 2005  Munich  Steve 2006  Renaissance  Barthélémy Karas (voĉo) 2006  Infamous  Perry Smith 2006  James Bond: Casino Royale  James Bond 2007  The Invasion  Ben Driscoll 2007  The Golden Compass  Lord Asriel 2008  Flashbacks of a Fool  Joe Scot 2008  James Bond: Quantum of Solace  James Bond 2008  Defiance  Tuvia Bielski 2011  Cowboys & Aliens  Jake Lonergan 2011  Dream House  Will Atenton/Peter Ward 2011  The Adventures of Tintin  Ivan Ivanovitch Sakharine/Red Rackham (voĉoj) 2011  The Girl with the Dragon Tattoo  Mikael Blomkvist 2012  James Bond: Skyfall  James Bond 2013  One Life  Parolisto (voĉo) 2015  James Bond: Spectre  James Bond 2015  Star Wars: The Force Awakens  Stormtrooper FN-1824 2017  Logan Lucky  Joe Bang 2017  Kings  Obie Hardison 2019  Knives Out dagger  Detective Benoit Blanc 2020  James Bond: No Time to Die  James Bond

 Televido 
 Jaro  Titolo  Rolo 1993  Zorro  Leŭtenanto Hidalgo 1993  Drop the Dead Donkey  Fixx 1993  The Young Indiana Jones Chronicles  Schiller 1993  Between the Lines  Joe Rance 1993  Heartbeat  Peter Begg 1993  Screen Two  Lt. Guth 1993  Sharpe's Eagle  Lt. Berry 1996  Our Friends in the North  Geordie Peacock 1996  Tales from the Crypt  Barry 1996  Saint-Ex  Guillaumet 1996  Kiss and Tell  Matt Kearney 1996  The Fortunes and Misfortunes of Moll Flanders  James "Jemmy" Seagrave 1997  The Hunger  Jerry Pritchard 1997  The Ice House  DS Andy McLoughlin 1998  Love Is the Devil: Study for a Portrait of Francis Bacon  George Dyer 1999  Shockers: The Visitor  Richard 2001  Sword of Honour  Guy Crouchback 2002  Copenhagen  Werner Heisenberg 2005  Archangel  Prof. Fluke Kelso 2012  Saturday Night Live  Sin mem (invitito) 2014  Superheroes Unite for BBC Children in Need  Rakontisto (voĉo) 2017  Comrade Detective  Pastro Anton Streza (voĉo)

 Teatro 
 Jaro  Titolo  Rolo 1993  Angels in America  Joe Pitt 1997  Hurlyburly  Mickey 2002  A Number (with Michael Gambon)  Bernard 1 / Bernard 2 / Michael Black 2009  A Steady Rain (with Hugh Jackman)  Joey 2013  Betrayal (with Rachel Weisz and Rafe Spall)  Robert 2016  Othello (with David Oyelowo)  Iago

 Eksteraj ligiloj 







 biografio en la retejo de la brita televida korporacio BBC (angle)
Daniel Craig Wife 

Kategorio:Britaj aktoroj
Kategorio:Naskiĝintoj en 1968
Kategorio:James Bond
Kategorio:Naskiĝintoj la 2-an de marto